CELEX: 62015TA0270
Language: lt
Date: 2016-11-29 00:00:00
Title: Byla T-270/15: 2016 m. lapkričio 29 d. Bendrojo Teismo sprendimas byloje ANKO/REA (Arbitražinė išlyga — Dotacijos sutartis, sudaryta įgyvendinant Mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) — ESS Projektas — Mokėjimų ieškovei sustabdymo ir minėto mokėjimų sustabdymo atšaukimo sąlygų atitiktis sutarties nuostatoms — Palūkanos)

23.1.2017   
            
            
               LT
            
            
               Europos Sąjungos oficialusis leidinys
            
            
               C 22/24
            
         2016 m. lapkričio 29 d. Bendrojo Teismo sprendimas byloje ANKO/REA
   
   (Byla T-270/15) (1)
   
   ((Arbitražinė išlyga - Dotacijos sutartis, sudaryta įgyvendinant Mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) - ESS Projektas - Mokėjimų ieškovei sustabdymo ir minėto mokėjimų sustabdymo atšaukimo sąlygų atitiktis sutarties nuostatoms - Palūkanos))
   (2017/C 022/31)
   Proceso kalba: graikų
   
      Šalys
   
   
      Ieškovė: ANKO AE Antiprosopeion, Emporiou kai Viomichanias (Atėnai, Graikija), atstovaujama advokato V. Christianos
   
      Atsakovė: Mokslinių tyrimų vykdomoji įstaiga (REA), atstovaujama S. Payan-Lagrou ir V. Canetti, iš pradžių padedamų advokato O. Lytra, vėliau advokato – A. Saratsi
   
      Dalykas
   
   SESV 272 straipsniu grindžiamas prašymas pripažinti, kad REA sprendimas sustabdyti likusios finansinės paramos, kuri ieškovei priklauso pagal Dotacijos sutartį Nr. 217951 dėl projekto „Emergency support system“ finansavimo, kuri sudaryta įgyvendinant Mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.), mokėjimą, pažeidžia jos sutartinius įsipareigojimus ir kad minėta suma turi būti ieškovei sumokėta kartu su palūkanomis, skaičiuojamomis nuo ieškinio įteikimo.
   
      Rezoliucinė dalis
   
   
               1.
            
            
               Mokslinių tyrimų vykdomoji įstaiga (REA) sustabdė mokėjimus ANKO AE Antiprosopeion, Emporiou kai Viomichanias pažeisdama Dotacijos sutarties Nr. 217951 dėl projekto „Emergency support system“ finansavimo, kuri sudaryta įgyvendinant Mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.), priede esančių bendrųjų sąlygų II.5 punkto 3 dalies d papunktį.
            
         
               2.
            
            
               Nurodyti REA sumokėti ANKO AE Antiprosopeion, Emporiou kai Viomichanias sumą, atitinkančią tarpinius mokėjimus, kurie neturėjo būti sustabdyti, susijusius su jos dalyvavimu projekte „Emergency support system“, neviršijant likusios finansinių lėšų, turimų mokėjimų sustabdymo momentu, dalies, su palūkanomis, pradedamomis skaičiuoti kiekvienu ataskaitiniu laikotarpiu pasibaigus 105 dienų nuo atitinkamų ataskaitų gavimo mokėjimo terminui ir taikant pirmą mokėjimo termino mėnesio dieną galiojusią normą, paskelbtą Europos Sąjungos oficialiojo leidinio C serijoje, padidinus trimis su puse procento.
            
         
               3.
            
            
               REA padengia bylinėjimosi išlaidas.
            
         
      (1)  OL C 279, 2015 8 24.